**Likumprojekta “Grozījumi Latgales speciālās ekonomiskās zonas likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| **1.** | Pamatojums | Likumprojekts “Grozījumi Latgales speciālās ekonomiskās zonas likumā” (turpmāk – likumprojekts) sagatavots, lai izpildītu Ministru kabineta 2017.gada 16.maija sēdes protokola Nr.25 (36.§) “Informatīvais ziņojums “Par Rīcības plāna Latgales reģiona izaugsmei 2015. – 2017.gadam ieviešanu” 3.punktu: “Vides aizsardzības un reģionālās attīstības ministrijai līdz 2017.gada 31.decembrim sadarbībā ar Finanšu ministriju, Ekonomikas ministriju un Labklājības ministriju izvērtēt iespēju grozīt likumu “Par nodokļu piemērošanu brīvostās un speciālajās ekonomiskajās zonās”, paredzot Latgales speciālajā ekonomiskajā zonā iedzīvotāju ienākuma nodokļa atvieglojumus”. |
| **2.** | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai sekmētu nodarbinātības pieaugumu un ekonomisko aktivitāti Latgales reģionā, **likumprojekts paredz atbalsta klāsta paplašināšanas iespēju esošajām un potenciālajām Latgales speciālās ekonomiskās zonas kapitālsabiedrībām, kas nozīmē, ka papildus atbalstam uz jau šobrīd paredzētajiem materiālajiem un nemateriālajiem ieguldījumiem būs iespēja pretendēt uz atbalstu paredzamajām algu izmaksām[[1]](#footnote-1), kas ir saistītas ar sākotnējiem ieguldījumiem. Minētais atbalsts tiek attiecināts uz jaunradītajām darba vietām.**  Atbalsts ir plānots, ievērojot reģionālā atbalsta nosacījumus, kas noteikti Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 14. pantā:  Attiecināmās izmaksas ir:  a) izmaksas par ieguldījumiem materiālajos un nemateriālajos aktīvos;  b) paredzamās algu izmaksas, ko rada sākotnējā ieguldījuma rezultātā radītās darbvietas, rēķinot par divu gadu periodu; vai:  c) šā punkta a) un b) apakšpunktā minēto izmaksu apvienojums, nepārsniedzot lielāko no summām, kas atbilst a) vai b) apakšpunktam. Ja attiecināmās izmaksas aprēķina, pamatojoties uz paredzamajām algu izmaksām, kā minēts šā punkta b) apakšpunktā, jābūt izpildītiem šādiem Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14.panta nosacījumiem:  d) ieguldījumu projekts attiecīgajā uzņēmējdarbības vietā rada darbinieku skaita tīru pieaugumu salīdzinājumā ar vidējo rādītāju iepriekšējos 12 mēnešos, kas nozīmē, ka no acīmredzamā attiecīgajā periodā izveidoto darba vietu skaita atņem visas zaudētās darba vietas;  e) katru amata vietu aizpilda triju gadu laikā no darbu pabeigšanas; un  f) katru darbvietu, kas radīta ieguldījuma rezultātā, attiecīgajā apgabalā saglabā vismaz piecus gadus vai mazā un vidējā uzņēmuma gadījumā trīs gadus no dienas, kad attiecīgā amata vieta pirmo reizi aizpildīta.  Ja atbalsta intensitāti aprēķina, pamatojoties uz šā punkta c) apakšpunktu, atbalsta maksimālā intensitāte nepārsniedz izdevīgāko summu, kāda rodas no minētās intensitātes piemērošanas ieguldījumu izmaksām vai algu izmaksām.  Likumprojekta izstrāde ir saistīta ar Vides aizsardzības un reģionālās attīstības ministrijas izstrādāto likumprojektu “Grozījumi likumā “Par nodokļu piemērošanu brīvostās un speciālajās ekonomiskajās zonās”. |
| **3.** | Projekta izstrādē iesaistītās institūcijas | Finanšu ministrija un Latgales plānošanas reģions. |
| **4.** | Cita informācija | Nav. |

|  |  |  |
| --- | --- | --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| **1.** | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības, kas vēlas savu darbību uzsākt vai turpināt esošajā Latgales SEZ teritorijā. |
| **2.** | Tiesiskā regulējuma ietekme uz tautsaimniecību un administratīvo slogu | Pirms Latgales SEZ darbības uzsākšanas tika prognozētas 200 izveidotas jaunas darba vietas. Līdz šim brīdim ir uzsākta 35 jaunu darba vietu izveide, kas turpināsies nākamajos gados, attiecīgi maksājot nodokļus valsts budžetā. Pie jaunā atbalsta izmantošanas 2018.gadā tiks izveidotas atlikušās 165 darba vietas. Jauni ieņēmumi budžetā jeb ietekme uz budžetu (2 gadu periodā - par 165 darbiniekiem): provizoriski 1 227 096 EUR.  Piemērs ietekmei uz budžetu Latgales SEZ gadījumā prognozējamajam darba vietu skaitam: |
| **3.** | Administratīvo izmaksu monetārs novērtējums | Likumprojekta īstenošanai papildu līdzekļi no valsts un pašvaldību budžeta nav nepieciešami. |
| **4.** | Cita informācija | Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| **1.** | Plānotās sabiedrības līdzdalības un komunikācijas aktivitātes saistībā ar projektu | Likumprojekts izstrādes stadijā ir ievietots VARAM mājas lapā 2017.gada 14.decembrī. |
| **2.** | Sabiedrības līdzdalība projekta izstrādē | Likumprojekts izstrādes stadijā ir ievietots VARAM mājas lapā 2017.gada 14.decembrī. |
| **3.** | Sabiedrības līdzdalības rezultāti | Likumprojekts izstrādes stadijā ir ievietots VARAM mājas lapā 2017.gada 14.decembrī. |
| **4.** | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| **1.** | Projekta izpildē iesaistītās institūcijas | Latgales plānošanas reģions. |
| **2.** | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| **3.** | Cita informācija | Likumprojekts ir saistīts ar izstrādāto likumprojektu “Grozījumi likumā “Par nodokļu piemērošanu brīvostās un speciālajās ekonomiskajās zonās” un Ministru kabineta noteikumu projektu “Grozījumi Ministru kabineta 2015.gada 24.februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību”.  Ministru kabineta noteikumu projekts “Grozījumi Ministru kabineta 2015.gada 24.februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību” tiks izsludināts Valsts sekretāru sanāksmē pēc likumprojekta “Grozījumi Latgales speciālās ekonomiskās zonas likumā” un “Grozījumi likumā “Par nodokļu piemērošanu brīvostās un speciālajās ekonomiskajās zonās” izskatīšanas Saeimā. |

*Anotācijas III, IV un V sadaļa – projekts šīs jomas neskar.*

Iesniedzējs:

Vides aizsardzības un reģionālās attīstības ministrs K.Gerhards

Vīza:

Valsts sekretārs R.Muciņš

2017.12.13. 14:33

M.Kamoliņa

66016763, Maija.Kamolina@varam.gov.lv

1. Algu izmaksas ir kopējā summa, kas atbalsta saņēmējam ir faktiski jāsedz attiecībā uz konkrēto darbvietu, un ietver konkrētā laika posmā maksājamo bruto algu pirms nodokļu nomaksas un obligātās iemaksas, piemēram, sociālās apdrošināšanas iemaksas, bērnu aprūpes un vecāku aprūpes izmaksas (Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2.pants); [↑](#footnote-ref-1)